fi en en fi fi en hbs_lat ro ro ro fi en fi fi fi fi fi en fi fi fi id vi fi fi fi fi fi fi fi fi fi fi en en fi en lt fi fi fi fi id fi fi fi de de de fi fi fi fi fi fi fi fi fi fi fi af fi fi fi fi fi fi fi fi fi fi fi fi vo fi id fi fi lt fi et sv fi fi fi fr fi fi fi fi fi fi fi fi fi en fi fi fi fi fi fi fi fi sv fi nl fi fi fi fi fi fi sl fi fi fi fi fi fi fr fr fi fi fi fi fi fi fi fi fi fi fi fi fi fi fi fi fi fi fi fi fi et fi fi fi de it en en de en en en en en en pt fi fi en en fr en en en en bn eo it es en en en sv en en en en en en en en fi fr en hsb en en fi en en nl en en en en sv es fr es fr fi fi fi sq fi fi ceb fi fi fi fi fi fi fi fi fi fi fi fi fi fi fi fi sl fi fi fi fi it fi fi fi fi fi fi en fi fi fi fi fi fi fi fi fi fi fi fi fi fi eu fi fi fi fi fi fi sq fi fi fi fi fi fi fi fi fi fi fi fi fi fi fi fi fi fr fi fi fr fi fi sv en fi fi fi fi fi fi hbs_lat fi fi fi fi fi fi en
Hyväntekeväisyyskohteet | The Body Shop
The store will not work correctly in the case when cookies are disabled.
JavaScript seems to be disabled in your browser. For the best experience on our site, be sure to turn on Javascript in your browser.
{{filter.label}} {{option.key}} Poista tämä kohta
Emme löytäneet hakuasi vastaavia tuloksia.
Lahjat alle 30 €
Lahjat alle 40 €
Lahjat alle 50 €
Almond Milk & Honey
White Musk For Men®
Miten eteerisiä öljyjä käytetään
Mikä on rasvainen iho?
Miten toimia kuivan ihon kanssa?
Mikä on herkkä iho?
Mikä on normaali iho?
Be Seen. Be Heard.
Taistelumme ei pääty koskaan
Anita Roddick: Radikaali nainen
Voimaannutamme naisia ja tyttöjä
Verkkokaupasta ilmainen toimitus yli 40€ ostoksista (ei kotijakelut) | Nouto myymälästä 0€ | Tutustu uusiin kausisarjoihin Spiced Orange ja Wild Pine
Love Your Body -kanta-asiakkaanamme saat kaksi kertaa vuodessa bonukset, joiden arvo määräytyy 6 kuukauden aikana tekemiesi ostosten yhteissummasta (kertymäkaudet tammi-kesäkuu ja heinä-joulukuu). Voit halutessasi lahjoittaa bonuksiesi arvon eläinsuojelujärjestö Animalialle, nuorten mielenterveysseura Yeesille tai Suomen Luonnonsuojeluliitolle. Kohteen saat valita itse myymälässämme.
Tue työtä kosmetiikan eläinkokeiden lopettamiseksi
Animalia on eläinten oikeuksia edistävä kansalais- ja asiantuntijajärjestö. Animalia työskentelee koe-eläinten, tuotantoeläinten sekä turkiseläinten puolesta kampanjoimalla sekä päättäjiin vaikuttamalla. Animalian yhtenä tavoitteena on eläinkokeeton maailma. Järjestö haluaa, että ihmisten ja eläinten hyvinvointia parannetaan ilman eläinkokeita, ja siksi Animalia edistää eläinkokeettomien tutkimusmenetelmien kehittämistä.
Aiemmin kosmetiikkatuotteet ja niiden ainesosat testattiin lähes poikkeuksetta eläimillä. Nykyään tilanne on parempi, sillä eläinjärjestöjen kampanjoinnin siivittämänä vuonna 2004 astui voimaan kosmetiikkadirektiivi, joka on asteittain kieltänyt kosmetiikkateollisuuden eläinkokeet EU:ssa. Vuonna 2013 kiellettiin myös EU:n ulkopuolella eläimillä testattujen uusien kosmetiikkatuotteiden ja niiden ainesosien myynti EU:n alueella.
Vaikka kosmetiikan eläinkoekielto on astunut nyt voimaan, sen valvonta ontuu. Siksi tarvitaan yhä tietoa eläinkokeettomasta kosmetiikasta sekä yrityksistä, jotka ovat sitoutuneet eläinkokeettoman kosmetiikan valmistamiseen. The Body Shop on mukana Animalian ylläpitämällä eläinkokeettoman kosmetiikan listalla. Listalle pääsevät yritykset, joiden koko toiminta on tarkastettu eläinkokeettomaksi. Listalle ei myöskään hyväksytä yrityksiä, jotka myyvät tuotteitaan sellaisissa maissa, joissa kosmetiikan eläinkokeet ovat pakollisia.
The Body Shopin kanta-asiakkailta saatu tuki ohjataan Animalian eläinkokeettoman kosmetiikan kampanjaan, sillä työ asian edistämiseksi jatkuu. Tuen avulla pystytään tekemään kampanjointia eläinkokeettoman tulevaisuuden puolesta, keskustelemaan päättäjien kanssa ja muistuttamaan suomalaisia eläinkokeiden vaihtoehdoista.
“Sillä on väliä miten sä voit”
Yeesi on vuonna 2011 nuorten itse perustama, Suomen ensimmäinen valtakunnallinen nuorten mielenterveysseura. Kohderyhmäämme ovat kaikki 13-29-vuotiaat nuoret.
Yeesin tehtävänä on tarjota nuorille työkaluja oman ja toisten mielenterveyden edistämiseen. Lisäksi toimimme nuorten äänitorvena yhteiskunnallisessa vaikuttamisessa, koska hyvä mielenterveys vaatii toteutuakseen myös hyvinvointia tukevan ja oikeudenmukaisen yhteiskunnan. Yeesin tehtävä on muistuttaa, että jokaisella on oikeus voida hyvin.
Tarjoamme monenlaista koulutusta niin omille vapaaehtoisillemme, opiskelijoille, muissa järjestöissä toimiville nuorille kuin nuorten kanssa työskenteleville ammattilaisillekin. Teemojamme ovat esimerkiksi mielenterveystaidot ja -oikeudet, itsemyötätunto, stressinhallinta ja toisten tukeminen oman hyvinvoinnin rajoissa.
Ensisijaisesti olemme kuitenkin nuorten yhteisö. Toimimme alustana, joka tarjoaa nuorille mahdollisuuden toteuttaa näköisiään projekteja omien resurssiensa mukaan. Vapaaehtoistoimintaamme voi osallistua niin livenä kuin etänäkin, ja jokaista tekoa arvostetaan, oli se pieni tai suuri. Tarjoamme esimerkiksi erilaisia tapahtumia, kehittämistyötä ja mahdollisuutta tehdä sosiaalisen median sisältöjä. Tarjoamme myös yhteistyöoppilaitoksissamme toisen asteen opiskelijoille suunnattua mentorointia, jossa Yeesin koulutetut 20-29-vuotiaat vapaaehtoiset toimivat mentoreina.
Meillä on monenlaisia hankkeita, joilla voimme tarjota toimintaa ja tukea kohdennetummin. Tällä hetkellä meneillään on verkkotyön hanke, jossa nuorille tarjotaan mahdollisuutta saada ja antaa tukea Yeesin omassa Discordissa ja Sekasin-ryhmächatissa. Lisäksi on juuri alkanut rasismiin ja mielenterveyteen keskittyvä Muudi-hanke, jonka puitteissa toteutetaan esimerkiksi vertaisryhmätoimintaa ja koulutusta.
Yeesi on pieni, mutta monipuolinen toimija. Työmme on arvostettua ja kysyttyä. Lahjoitukset näkyvät konkreettisesti mahdollisuuksissamme tavoittaa yhä useampi nuori. Ohjaamalla kanta-asiakasbonuksesi Yeesille olet mukana mahdollistamassa nuorten toteuttamia työpajoja mielenterveyden edistämisestä.
Saimaannorpan kohtalo on meidän käsissämme
Suomen luonnonsuojeluliitto on suurin Suomessa toimivista ympäristöjärjestöistä. Järjestö on suomalaisen luonnon ja suomalaisten edunvalvoja luonnon- ja ympäristönsuojeluun liittyvissä asioissa. Se toimii koko Suomessa Hangosta Inariin lähes 160 paikallisyhdistyksen kautta.
The Body Shopin kanta-asiakkailta saatu tuki ohjataan saimaannorpan suojeluun. Saimaannorppa on maailman uhanalaisimpia hyljelajeja – niitä on koko maailmassa vain noin 380 yksilöä. Vaikka kanta on viime vuosina aktiivisen suojelutyön ansiosta hieman vahvistunut, suojelun jatkuvuus on ensiarvoisen tärkeää jotta norpan tulevaisuus voidaan turvata.
Norpan uhanalaisuuden ainoa syy on ihminen, muita vihollisia sillä ei ole. Tällä hetkellä pahin uhkatekijä on verkkokalastus. Norpat tarttuvat verkkoihin ja hukkuvat, mikä voitaisiin estää vaihtamalla verkot nielurajoittimilla varustettuihin katiskoihin ja muihin norpalle turvallisiin pyyntivälineisiin. Lisäksi on tärkeää antaa saimaannorpalle pesimärauha talviaikaan, ja välttää silloin liikkumista norpan pesimäalueilla. Ilmastonmuutoksen vastainen työ tukee myös saimaannorpan suojelutyötä, sillä lumi ja jää ovat norpalle elinehto.
Luonnonsuojeluliiton norppatyö koostuu sekä konkreettisista toimista, kuten apukinosten kolaamisesta norpan pesätarpeiksi, että vaikuttamistyöstä paikallisesti vapaa-ajankalastajien ja alueen asukkaiden sekä valtakunnallisesti päättäjien suuntaan. Näin norppakantaa uhkaavia tekijöitä saadaan vähennettyä.
Esimerkiksi viimeisen vuoden aikana norpansuojelussa on vaikutettu tuhansiin vapaa-ajan kalastajiin, jotta he luopuisivat norpille vaarallisista pyydyksistä. Lisäksi on tehty lukuisia vierailuja kouluihin, joissa tietoa saimaannorpan suojelusta on levitetty tuleville sukupolville, jotka ratkaisevat lajin kohtalon tulevaisuudessa. Myös apukinokset osoittivat voimansa jälleen, kun kevään 2018 pesälaskennoissa löydettiin 78 uutta kuuttia. Noin 90 % kuuteista syntyy ihmisten kolaamissa apukinoksissa, sillä luonnonkinoksia ei talvien lämmetessä muodostu tarpeeksi. Ohjaamalla kanta-asiakasbonuksesi Luonnonsuojeluliiton norppatyölle olet mukana mahdollistamassa näitä toimenpiteitä.
Soita meille ma-pe klo 9-13: 075 7532 400 tai 075 7532 435
Yleinen asiakaspalvelunumeromme 09 4242 7854
Voimaannutamme naisia ja tyttöjä
© 2021 THE BODY SHOP INTERNATIONAL LIMITED A The Body Shop Franchise owned and operated under license by Bodim Port Oy